text: # Milan Kundera
  Milan Kundera (1929 nièng 4 nguŏk 1 hô̤ – 2023 nièng 7 nguŏk 11 hô̤), diŏh Ciĕk-káik (Czech) chók-sié, hiêng-câi dêu Huák-guók, guók-cié-ciō-ngiê-ciā, Sĕng-miâng Dṳ̆ng Dŏng-mâ̤-dái cĭ Kĭng (Ciĕk-káik-ngṳ̄: Nesnesitelná lehkost bytí; Huák-ngṳ̄: L'insoutenable légèrté de l'être; Ĭng-ngṳ̄: The Unbearable Lightness of Being; Dáik-ngṳ̄: Die Unerträgliche Leichtighkeit des Seins; Guók-ngṳ̄: 生命中不能承受之輕) gì cáuk-ciā.
  
  ## Sê̤ṳ-cék
  1968 nièng, Kundera chăng-gă lāu "Prague cĭ chŭng" (Prague Spring) gāi-gáik ông-dông, dáng-sê ciā ông-dông sák-sák-muōi ké̤ṳk Sŭ-lièng gŭng-dôi déng-ák. Iù-sê Kundera kăi-sṳ̄ sāi cṳ̆ piĕ-bìng Siâ-huôi-ciō-ngiê, gó-chṳ̄ ĭ gì cáik-pīng dŭ ké̤ṳk céng-hū céng-cī. 1975 nièng, Kundera buăng kó̤ Huák-guók kó̤ dêu.
  Iè-mìng Huák-guók ī-hâiu, Kundera gié-sṳ̆k huák-biēu cáuk-pīng, gé-liŏh Ciĕk-káik-nè̤ng huāng-káung Sŭ-lièng lī-dê gì dâi-gié. 1984 nièng, ĭ siŏh-sié-nè̤ng īng-hiōng-lĭk dék duâi gì cṳ̆ «Sĕng-miâng Dṳ̆ng Dŏng-mâ̤-dái cĭ Kĭng» chók-bēng. Kundera hâiu-gĭ gì cáuk-pīng céng-dê ê-dô̤ muōng lài muōng ciāng, kăi-sṳ̄ gă-tiĕng diék-hŏk gì sṳ̆-kō̤.
  
  ## «Sĕng-miâng Dṳ̆ng Dŏng-mâ̤-dái cĭ Kĭng» gái-siêu
  «Sĕng-miâng Dṳ̆ng Dŏng-mâ̤-dái cĭ Kĭng» sê Milan Kundera dék chók-miàng gì siēu-siók, ĭng-ôi cī buô cṳ̆ Kundera ciáh sìng-ùi sié-gái có̤i ūi-dâi gì cáuk-gă cĭ ék.
  Cī buô cṳ̆ tŭng-guó dó̤i céng-dê gâe̤ng diék-hŏk gì sṳ̆-kō̤, gōng-sŭk lāu còng-câi īng-hèng gì ciō-dà̤: còng-câi dó̤-dā̤ sê dâe̤ng gó sê kĭng? Céng-dê ô mò̤ niông ìng-séng biéng ngài? Cī gūi ciáh ông-dà̤ dĭk-dáik ìng-lôi īng-uōng sṳ̆-liòng cék-céng.
  
title: Milan Kundera
wikitext: [[File:Milan Kundera redux.jpg|thumb|Milan Kundera (1980)]]
  
  '''Milan Kundera''' ({{bd|1929 nièng|4 nguŏk 1 hô̤|2023 nièng|7 nguŏk 11 hô̤}}), diŏh [[Ciĕk-káik]] (''Czech'') chók-sié, hiêng-câi dêu [[Huák-guók]], [[Guók-cié-ciō-ngiê|guók-cié-ciō-ngiê-ciā]], '''''Sĕng-miâng Dṳ̆ng Dŏng-mâ̤-dái cĭ Kĭng''''' ([[Ciĕk-káik-ngṳ̄]]: ''Nesnesitelná lehkost bytí''; [[Huák-ngṳ̄]]: ''L'insoutenable légèrté de l'être''; [[Ĭng-ngṳ̄]]: ''The Unbearable Lightness of Being''; [[Dáik-ngṳ̄]]: ''Die Unerträgliche Leichtighkeit des Seins''; [[Guók-ngṳ̄]]: ''生命中不能承受之輕'') gì cáuk-ciā.
  
  == Sê̤ṳ-cék ==
  1968 nièng, Kundera chăng-gă lāu "Prague cĭ chŭng" (''Prague Spring'') gāi-gáik ông-dông, dáng-sê ciā ông-dông sák-sák-muōi ké̤ṳk [[Sŭ-lièng]] gŭng-dôi déng-ák. Iù-sê Kundera kăi-sṳ̄ sāi cṳ̆ piĕ-bìng [[Siâ-huôi-ciō-ngiê]], gó-chṳ̄ ĭ gì cáik-pīng dŭ ké̤ṳk céng-hū céng-cī. 1975 nièng, Kundera buăng kó̤ [[Huák-guók]] kó̤ dêu.
  
  Iè-mìng Huák-guók ī-hâiu, Kundera gié-sṳ̆k huák-biēu cáuk-pīng, gé-liŏh Ciĕk-káik-nè̤ng huāng-káung Sŭ-lièng lī-dê gì dâi-gié. 1984 nièng, ĭ siŏh-sié-nè̤ng īng-hiōng-lĭk dék duâi gì cṳ̆ «Sĕng-miâng Dṳ̆ng Dŏng-mâ̤-dái cĭ Kĭng» chók-bēng. Kundera hâiu-gĭ gì cáuk-pīng [[céng-dê]] ê-dô̤ muōng lài muōng ciāng, kăi-sṳ̄ gă-tiĕng [[diék-hŏk]] gì sṳ̆-kō̤.
  
  == «Sĕng-miâng Dṳ̆ng Dŏng-mâ̤-dái cĭ Kĭng» gái-siêu ==
  «Sĕng-miâng Dṳ̆ng Dŏng-mâ̤-dái cĭ Kĭng» sê Milan Kundera dék chók-miàng gì [[siēu-siók]], ĭng-ôi cī buô cṳ̆ Kundera ciáh sìng-ùi sié-gái có̤i ūi-dâi gì cáuk-gă cĭ ék.
  
  Cī buô cṳ̆ tŭng-guó dó̤i céng-dê gâe̤ng diék-hŏk gì sṳ̆-kō̤, gōng-sŭk lāu còng-câi īng-hèng gì ciō-dà̤: còng-câi dó̤-dā̤ sê dâe̤ng gó sê kĭng? Céng-dê ô mò̤ niông ìng-séng biéng ngài? Cī gūi ciáh ông-dà̤ dĭk-dáik [[ìng-lôi]] īng-uōng sṳ̆-liòng cék-céng.
  
  == Gì-tă ciō-iéu cáuk-pīng ==
  
  {{Authority control}}
  [[分類:Ciĕk-káik ìng-ŭk]]
  [[分類:Huák-guók ìng-ŭk]]
  [[分類:Cáuk-gă]]